作者：刘过
词牌/韵律：沁园春

paragraphs: 一笛横风，稳转船头，系楫大江。
还有人争说，鸣琴手段，教侬重吐，锦绣肝肠。
不复少年，插花槌鼓，雅意在乎云水乡。
阳关泪，笑琼姬犹恋，奇俊王郎。
谈兵齿颊冰霜。
有万户侯封何用忙。
借烟霞且作，诗中队仗，鹭鹓已是，归日班行。
收敛平生，筹边胸次，以酒浇之书传香。
消凝处，怕三更枕上，疏雨潇湘。